para prajurit,lamun bisa samya anuladha,kadya nguni caritane,andelira sang Prabu,Sasrabau ing Maespati,aran Patih Suwanda,lalabuhanipun,kang ginelung tri prakara,guna kaya purune kang den antepi,nuhoni trah utama.(Yogyane (becike) para prajurit, kabeh bisa niru (nyonto) kaya dongengan jaman kuna, andel-andele sang Prabu Sasrabau ing negara Maespati, sing asmane Patih Suwanda. Lelabuhane (jasa) kang diantepi dening patih Suwanda marang negara digelung (diringkes, dipadukan) dadi siji yaiku: guna, kaya, purun, nuhoni (ngantepi) trahing wong utama.2.Lire lalabuhan tri prakawis,guna bisa saneskareng karya,binudi dadi unggule,kaya sayektinipun,duk bantu prang Manggada nagri,amboyong putri domas,katur ratunipun,purune sampun tetela,aprang tandhing lan ditya Ngalengka aji,Suwanda mati ngrana.(Tegese lelabuhan telung prakara yaiku : 1. guna, bisa mrantasi gawe supaya dadi unggul, 2. kaya : nalika paprangan negara Manggada, bisa mboyong putri dhomas, diaturake marang ratu, 3. purun : kekendale wis nyata nalika perang tandhing karo Dasamuka, ratu negara Ngalengka, patih Suwanda gugur ing madyaning paprangan.)3.Wonten malih tuladhan prayogi,satriya gung nagari